14. Közösségi ökocímkerendszer (
- A zárószavazás előtt:
Miroslav Ouzký
Elnök úr! Szeretném Önt arra kérni, hogy vegye jegyzőkönyvbe a Bizottság következő nyilatkozatát az alábbi, megállapított és elfogadott szöveggel.
"Az ökocímkéről szóló rendelet elfogadásától függetlenül a Bizottság megerősíti, hogy még az év vége előtt egy, főként a fenntartható halászattal kapcsolatos kritériumokon alapuló, a halászati termékek ökocímkézéséről szóló rendeletet kíván előterjeszteni. Nem fogja befolyásolni vagy előre megítélni e rendelet elfogadását az ökocímkéről szóló rendelet 6. cikke (5) bekezdésének a) pontjában előírt, a feldolgozáshoz, előcsomagoláshoz, csomagoláshoz és szállításhoz hasonló egyéb aspektusokkal foglalkozó azon tanulmány, amely az ökocímkéről szóló rendelet hatályának az élelmiszerekre - többek között a halászati és akvakultúrás termékekre - való kiterjesztésével kapcsolatos rugalmasságot fogja megvizsgálni.”
Stavros Dimas
a Bizottság tagja. - Elnök úr! Teljes mértékben egyetértek.
(Taps)
(A Parlament jóváhagyja az indítványt.)
